**คำอธิบายรายวิชา**

**กลุ่มสาระการเรียนรู้วิทยาศาสตร์และเทคโนโลยี ชั้นมัธยมศึกษาปีที่ 5**

**รหัสวิชา ว30271 รายวิชา การออกแบบโฆษณา 2**

**จำนวน 1.5 หน่วยกิต เวลา 60 ชั่วโมง**

**ผลการเรียนรู้**

1. ศึกษาหลักการและวิธีสร้างสรรค์งานโฆษณา
2. เข้าใจกระบวนการและกลยุทธ์ในการสร้างสรรค์งานโฆษณาสำหรับสื่อต่างๆ
3. กำหนดแนวความคิดหลักในงานโฆษณา
4. ออกแบบงานภาพยนตร์โฆษณาด้วยโปรแกรมคอมพิวเตอร์
5. สร้างภาพยนตร์โฆษณาให้สอดคล้องกับวัตถุประสงค์ ลักษณะของสินค้า และกลุ่มเป้าหมาย
6. มีจริยธรรมในการใช้คอมพิวเตอร์สร้างสรรค์งานอย่างมีจิตสำนึกและความรับผิดชอบ

**คำอธิบายสาระการเรียนรู้**

**ศึกษา**ความรู้ หลักการ กระบวนการและกลยุทธ์ และการวางแผนงานโฆษณา คุณลักษณะ ส่วนประกอบ และการใช้งานเครื่องมือของโปรแกรมตัดต่อภาพยนตร์ การตัดต่อภาพยนตร์เบื้องต้น การ import และแก้ไขภาพนิ่ง และ Clip VDO การใช้ Transition Effect และ Plugin ในการทำเทคนิคพิเศษ การทำงานร่วมกับโปรแกรมอื่น ๆ (Photoshop, Ulead)  และการบันทึกผลงานลง VCD DVD กำหนดหัวข้อและวัตถุประสงค์ การวิเคราะห์และจัดทำ Story Board การถ่ายทำ Clip VDO การจัดทำภาพยนตร์โฆษณา การนำเสนอภาพยนตร์โฆษณา และจริยธรรมในการใช้คอมพิวเตอร์สร้างงาน

**โดยใช้**กระบวนการสร้างความรู้ความเข้าใจ และกระบวนการสร้างทักษะการปฏิบัติ เพื่อให้มีความรู้ความเข้าใจ ความสามารถในการแก้ปัญหา ความสามารถในการคิด ความสามารถในการใช้เทคโนโลยี

**พร้อมทั้ง**มีความซื่อสัตย์สุจริต รักความเป็นไทยและมีวินัย

 **ผู้เรียนมีทักษะการเรียนรู้ในศตวรรษที่ 21 ได้แก่ ทักษะการเรียนรู้และนวัตกรรม** (ความคิดสร้างสรรค์,สื่อสารดี,แก้ปัญหาเป็น,เต็มใจร่วมมือ) ทักษะสารสนเทศสื่อ เทคโนโลยี (อัพเดตทุกข้อมูล,รอบรู้เทคโนโลยีสารสนเทศ,ฉลาดสื่อสาร) ทักษะชีวิตและอาชีพ (ริเริ่มสิ่งใหม่,รู้จักเข้าสังคม,เรียนรู้วัฒนธรรม,พัฒนาอาชีพ,หมั่นหาความรู้รอบด้าน) ทักษะความสามารถในการเรียนรู้พัฒนาตัวเอง